alexandrainst/scandi-wiki huggingface dataset:
Igor Ter-Ovanesian

Igor Aramovitsj Ter-Ovanesian (russisk Игорь Арамович Тер-Ованесян, født 19. mai 1938 i Kiev) er en russisk friidrettsutøver av armensk herkomst, som startet for Sovjetunionen. I 1960-årene tilhørte han verdenseliten i lengdehopp.

Igor Ter-Ovanesian ble i løpet av sin lange idrettslige karriere sovjetisk mester 15 ganger – 12 ganger i lengde og 3 ganger som medlem av laget på 4 x 100 m stafett. 11 ganger forbedret han den sovjetiske rekorden i lengde. Han satte én verdensrekord og en europarekord, samt sju europarekorder innendørs. Han var den første europeeren som hoppet over 8 meter. Han tok to OL-medaljer og fem medaljer fra europamesterskap, hvorav to gullmedaljer.

Meritter

OL 
 1956 Melbourne: Utslått i kvalifiseringen etter tre døde hopp
 1960 Roma: Bronse med 8,04 (etter amerikanerne Ralph Boston og Bo Robertson)
 1964 Tokyo: Bronse med 7,99 (etter waliseren Lynn Davies og Ralph Boston
 1968 Mexico by: Nr. 4 med 8,12 etter Bob Beamon, Klaus Beer og Ralph Boston
 1972 München: Utslått i kvalifiseringen, der han ble nr. 13

EM 
 1958 Stockholm: Gull med 7,81
 1962 Beograd: Gull med 8,19
 1966 Budapest: Sølv med 7,88 m (etter Lynn Davies
 1969 Athen: Gull med 8,17
 1971 Helsingfors: Sølv med 7,91 m (etter Max Klauß

Innendørs-EM 
 1966 i Dortmund: Gull med 8,23 m
 1968 i Madrid: Gull med 8,16 m
 1971 i Sofia: Sølv med 7,91 m (etter Hans Baumgartner

Rekorder 
 Verdensrekord med 8,31, 10. juni 1962 in Jerevan
 Verdensrekord innendørs med 8,24 m, 1966 in Dortmund
 Europarekord med 8,35 m, 19. oktober 1967 i Mexico by

Referanser

Eksterne lenker 
 

Sovjetiske lengdehoppere
Europamestere i friidrett for Sovjetunionen
Olympiske bronsemedaljevinnere for Sovjetunionen
Deltakere for Sovjetunionen under Sommer-OL 1956
Friidrettsutøvere under Sommer-OL 1956
Deltakere for Sovjetunionen under Sommer-OL 1960
Friidrettsutøvere under Sommer-OL 1960
Medaljevinnere under Sommer-OL 1960
Deltakere for Sovjetunionen under Sommer-OL 1964
Friidrettsutøvere under Sommer-OL 1964
Medaljevinnere under Sommer-OL 1964
Deltakere for Sovjetunionen under Sommer-OL 1968
Friidrettsutøvere under Sommer-OL 1968
Deltakere for Sovjetunionen under Sommer-OL 1972
Friidrettsutøvere under Sommer-OL 1972
Deltakere for Sovjetunionen under EM i friidrett 1958
Deltakere for Sovjetunionen under EM i friidrett 1962
Deltakere for Sovjetunionen under EM i friidrett 1966
Deltakere for Sovjetunionen under EM i friidrett 1969
Personer fra Kyiv
Verdensrekordsettere i friidrett
Deltakere for Sovjetunionen under EM i friidrett innendørs 1971
Ville Pörhölä

Frans Wilhelm «Ville» Pörhölä (født Frans Wilhelm Horneman 24. desember 1897 i Nedertorneå, død 28. november 1964 i Uleåborg) var en finsk friidrettsutøver. Han gjorde første karriere i kulestøt, og gjorde senere comeback i en annen disiplin, sleggekast.

Under OL 1920 i Antwerpen deltok Pörhölä i tre øvelser. I diskos ble han nummer åtte med 38,19 m, i vektkasting ble han nummer ni med 8,85 m, men i kulestøt vant han olympisk gull. I sitt femte forsøk kastet han 14,255 m, og forbedret resultatet i siste runde til 14,81. Dermed slo han sølvvinneren, landsmannen Elmer Niklander med 75 cm. Han kom på åttendeplass i diskos og niendeplass i  vektkast.

Fire år senere, under OL i Paris, kom Pörhölä på sjuendeplass i kulestøt. Deretter la han opp som kulestøter. I 1929 begynte han med sleggekast, og under OL 1932 i Los Angeles tok han sølv med et kast på 52,27 m, bare slått av iren Patrick O'Callaghan, som kastet 53,92 m.

Under det første europamesterskapet i 1934 i Torino deltok ikke O'Callaghan. Pörhölä vant gull i slegge med 50,34 , foran italieneren Fernando Vandelli.

OL-medaljer 
 1920  Antwerpen -  Gull i friidrett, kulestøt  Finland
 1932  Los Angeles -  Sølv i friidrett, sleggekast Finland

Referanser

Litteratur 
 Ekkehard zur Megede: The Modern Olympic Century 1896-1996 Track and Fields Athletics, Berlin 1999, utgitt av Deutsche Gesellschaft für Leichtathletik-Dokumentation e.V.

Eksterne lenker 
 

Personer fra Torneå
Finske kulestøtere
Finske sleggekastere
Olympiske mestere for Finland
Olympiske sølvmedaljevinnere for Finland
Europamestere i friidrett for Finland
Medaljevinnere under Sommer-OL 1920
Deltakere for Finland under Sommer-OL 1920
Friidrettsutøvere under Sommer-OL 1920
Medaljevinnere under Sommer-OL 1932
Deltakere for Finland under Sommer-OL 1932
Friidrettsutøvere under Sommer-OL 1932
Deltakere for Finland under EM i friidrett 1934
Chichewa

Chichewa også kalt chewa og  nyanja er et språk av bantuspråkfamilien, og er mye brukt i sør-sentralafrika. I likhet med de fleste bantuspråk er chichewa et tonespråk. 

«Chi» er et prefiks som betyr språk. Ordet nyanja kommer fra chinjanja som betyr «innsjøens språk» og henspiller på at språket er vanlig rundt Malawisjøen.

Det er offisielt språk ved siden av engelsk i Malawi, ett av sju anerkjente regionale språk i Zambia, ett av seksten offisielle språk i Zimbabwe og snakkes også i Tete- og Niassa-provinsene i Mosambik.

Referanser 

Bantuspråk
Tonespråk
Adolfo Consolini

Adolfo Consolini (født 5. januar 1917 i Costermano, Verona, død 20. desember 1969 i Milano) var en italiensk friidrettsutøver som konkurrerte i diskos.

Han konkurrerte for Italia under OL 1948 i London, og vant gull i diskos. Consolini forsøkte å forsvare tittelen fire år senere, under OL 1952 i Helsingfors, men måtte nøye seg med sølvmedaljen, slått av amerikaneren Sim Iness.

Han ble europamester tre ganger, i Oslo 1946, Brussel 1950 og Bern 1954.

OL-medaljer 
 1948  London  -  Gull i friidrett, diskos
 1952  Helsingfors  -  Sølv i friidrett, diskos

Referanser

Eksterne lenker 
 

Personer fra provinsen Verona
Italienske diskoskastere
Olympiske mestere for Italia
Europamestere i friidrett for Italia
Olympiske sølvmedaljevinnere for Italia
Medaljevinnere under Sommer-OL 1948
Deltakere for Italia under Sommer-OL 1948
Friidrettsutøvere under Sommer-OL 1948
Medaljevinnere under Sommer-OL 1952
Deltakere for Italia under Sommer-OL 1952
Friidrettsutøvere under Sommer-OL 1952
Deltakere for Italia under EM i friidrett 1946
Deltakere for Italia under EM i friidrett 1950
Deltakere for Italia under EM i friidrett 1954
Verdensrekordsettere i friidrett
Claudius Claudianus

Claudius Claudianus, på engelsk som Claudian (født ca 370, død etter 404), var en hoffpoet under keiser Honorius og general Stilicho. Han betraktes som den siste betydelige hedenske (ikke-kristne ) dikteren i antikkens Roma.

Liv og virke
Som en gresktalende borger av Alexandria kom Claudianus til Roma før 395, og markerte seg med en lovtale til sine to beskyttere, Probinus og Olybrius, og således ble hoffpoet. Han skrev en rekke panegyriske dikt om konsulembetene til sine beskyttere, lovprisende dikt for Stilichos dåder, og hånsord rettet mot Stilichos fiender i det østromerske hoffet til Arcadius. Disse anstrengelsene resulterte i gaver som forfremmelsen som vir illustris, en statue, og en rik brud utvalgt av Stilichos hustru Serena.

Til tross for sin greske opprinnelse skrev Claudianus på latin og er en av de beste sene lyriske latinforfattere. Kritikere betrakter Claudianus som en dyktig poet, om enn ikke førsteklasses, men han er elegant, forteller en historie godt, og hans polemiske ordskifter er stundom uten like i ren underholdende virilitet. Hans skrifter er dog plettet med kosteligheter, en mangel ved litteraturen i hans tid, og han er særdeles kald og ufølsom.

Fra en historisk synsvinkel er hans poesi en meget verdifull, om enn forvrengt, kilde om hans tidsepoke. Ettersom hans dikt ikke nedtegner Stilichos handlinger etter 404 har forskerne antatt at han døde i dette året. De historiske eller politiske dikt som er knyttet til Stilicho har en atskilt manuskriptradisjon i henhold til hans øvrige verker, og dette er antatt å indikere at de ble utgitt i en selvstendig samling, kanskje utvalgt av Stilicho selv etter Claudianus’ død.

Hans viktigste ikke-politiske verk er et uferdig epos, De raptu Proserpinae, hvor de tre bevarte bøkene er antatt skrevet i 395 og 397. I tillegg skildret Claudianus samtidens krig og andre hendelser i episke dikt. Han forfattet også flere epigram, bryllupskvad, fescenninske dikt, brev og idyller. Claudianus skrev først og fremst på latin, men også på gresk, som antagelig var hans morsmål. Han hadde sterk forkjærlighet for mytologiske fremstillinger og hadde en dragning, i likhet med de øvrige forfatterne fra senantikken, det mystiske.

Verker 
Panegyricus dictus Probino et Olybrio consulibus
De raptu Proserpinae (uferdig epos, 3 komplette bøker)  
In Rufinum – Mot Rufinus
De Bello Gildonico –  Om Gildos revolt
In Eutropium – Mot Eutropius
Fescennina / Epithalamium de Nuptiis Honorii Augusti 
Panegyricus de Tertio Consulatu Honorii Augusti
Panegyricus de Quarto Consulatu Honorii Augusti 
Panegyricus de Consulatu Flavii Manlii Theodori 
De Consulatu Stilichonis
Panegyricus de Sexto Consulatu Honorii Augusti
De Bello Gothico – Om den gotiske krigen (i 402-403)
Mindre dikt:  Epithalamium Palladio et Celerinae; de Magnete; de Crystallo cui aqua inerat

Referanser

Eksterne lenker 
Claudianus' tekster:
 Komplett latinsk tekster og engelsk oversettelser (Platnauer, 1922 ved LacusCurtius)
 Kritisk latin-utgave (Michael Hendry)

Sekundære kilder:
 Ressurser for studier av  Claudianus (Bret Mulligan)

Romerske forfattere
Personer fra Alexandria
Anna Sethnes gate (Oslo)

Anna Sethnes gate ligger på Torshov, men under Lilleborg menighet, i Oslo, og går fra Oskar Braatens gate til Presidentgata/Torshovgata.  Den var tidligere en del av Christies gate, men ble i 1976 oppkalt etter Anna Cathrine Sethne, tidl. overlærer ved Sagene skole.

Litteratur
 Oslo byleksikon

Eksterne lenker
 

Veier på Torshov
Veier i Oslo oppkalt etter kvinner
Veier i Oslo
Hassiba Boulmerka

Hassiba Boulmerka (arabisk: حسيبة بولمرقة; født 10. juli 1968 i Constantine) er en tidligere algerisk friidrettsutøver, spesialist på mellomdistanseløp. Hun ble Algeries første OL-vinner. 

Hun deltok under OL 1988 i Seoul som 20-åring, men ble slått ut i forsøkene på begge mellomdistansene (800 og 1500 meter).

Boulmerka hadde stadig fremgang, og i 1991 fikk hun sitt internasjonale gjennombrudd. Under VM 1991 i Tokyo vant hun 1500 meter, og ble dermed Afrikas første kvinnelige verdensmester i friidrett.

Boulmerkas suksess fikk ikke bare positive reaksjoner. I hjemlandet ble hun truet av islamske fundamentalismer, fordi hun etter deres mening var for lett antrukket i konkurranser. Boulmerka følte seg dermed tvunget til å flytte til Europa for å trene. Til tross for disse problemene vant hun gull på 1500 meter under OL 1992 i Barcelona, og ble dermed Algeries første OL-vinner. 

De to neste sesongene ble ikke like suksessrike, men hun fikk bronse under VM 1993 i Stuttgart. 

Foran VM 1995 i Göteborg hadde hun ikke vunnet et eneste løp i løpet av sesongen, men dette hindret henne ikke i å vinne gull på 1500 meter. Det ble sesongens eneste seier og karrierens siste store triumf. Hun la opp i 1997.

OL-medaljer   
  1992  Barcelona -  Gull i friidrett, 1500 meter damer  Algerie

Referanser

Eksterne lenker 
 

Algeriske mellomdistanseløpere
Olympiske mestere for Algerie
Verdensmestere i friidrett
Deltakere for Algerie under Sommer-OL 1988
Friidrettsutøvere under Sommer-OL 1988
Medaljevinnere under Sommer-OL 1992
Deltakere for Algerie under Sommer-OL 1992
Friidrettsutøvere under Sommer-OL 1992
Deltakere for Algerie under Sommer-OL 1996
Friidrettsutøvere under Sommer-OL 1996
Personer fra Constantine
Fødsler i 1968
Braskereidfoss kraftverk

Braskereidfoss kraftverk er et vannkraftverk i Våler kommune i Innlandet.

Det utnytter fallet på 9 meter i Glåma. Elven er oppdemmet ved kraftverket og verket er et elvekraftverk.

Verket startet produksjonen i 1978. Dette bygget har en rørturbin på 22 MW. Midlere årsproduksjon er 130 GWh.

I 2016 ble kraftverket utvidet med et nytt bygg som inneholder en 18 MW rørturbin. Det øker produksjonen med 40 GWh til 170 GWh.

Eier er E-CO Energi, som har overtatt Eidsiva vannkraft.

Referanser

Kilder 
 
 NVE vannkraftdatabase
 E-CO Energi
Eidsiva - Utvidelse av Braskereidfoss kraftverk (arkiv)

Eksterne lenker 
 
 NVE utvalgte kulturminner

Vannkraftverk i Innlandet
Byggverk i Våler (Hedmark)
Hafslund E-CO Vannkraft
Kraftverk etablert i 1978
Kraftverk etablert i 2016
Glommavassdraget
Marius Corbett

Marius Corbett (født 26. september 1975 i Potchefstroom) er en sørafrikansk spydkaster. Han vant en overraskende gullmedalje under VM 1997 i Aten. Under konkurransen forbedret han sin personlige rekord med 4,50 meter. Året etter kastet han 88,75 til å vinne Samveldelekene i 1998, hans resultat står enna som sørafrikansk rekord.

Referanser

Eksterne lenker 
 

Sørafrikanske spydkastere
Verdensmestere i friidrett
Afrikamestere i friidrett
Personer fra North West
Deltakere under VM i friidrett 1997
Fødsler i 1975
Svingehastighetsmåler

En svingehastighetsmåler, også kalt svingeindikator eller svingeviser, er et vanlig instrument i luftfartøy.

Det er et gyroskopisk instrument som har et svinghjul montert med horisontal akse. Instrumentet i tradisjonelle cockpiter viser et miniatyrfly med vinger eller en viser. Ved retningsforandring mot høyre går høyre vinge ned eller viseren peker mot høyre. Ved retningsforandring mot venstre går venstre vinge ned eller viseren peker mot vestre.

Instrumentet er vanligvis plassert ned til venstre for kunstig horisont.

Det er vanligvis montert sammen med "kula" som viser resultantretningen av tyngdekraften og sentrifugalkraft. Ved koordinert flyging i sving vil kula ligge i midten. Ved ukoordinert flyging ligger kula ut mot ene siden. Da kjennes det som setet står litt til siden, og flyet vil skli sidelengs på vingene. Da vil hele flykroppen gli litt sideveis gjennom lufta, noe som gir betydelig øket luftmotstand.

Flyinstrumenter
Sven Erik Kristiansen

Sven Erik Kristiansen (født 4. februar 1969) er en norsk musiker. Han er mest kjent som vokalist i black metal-bandet Mayhem under artistnavnet «Maniac». Kristiansen var vokalist i Mayhem i periodene 1986-1988 og 1995-2004. Per 2019 spiller han i bandene Bomberos og Skitliv.

Kristiansen er gift med Eri Isaka fra bandet Gallhammer og har en sønn sammen med Hilma Nikolaisen

Referanser

Eksterne lenker 

 Mayhem offisiell side
 Mayhem diskografi
 3 deler langt intervju med Kristiansen i nettavisa Ballade.no, 2005 

Norske black metal-musikere
Mayhem-medlemmer
Norske doom metal-musikere
Skitliv
Fødsler i 1967
R1

R1 var Sveriges første kjernereaktor. Den var i drift fra 13. juli 1954 til 6. juni 1970 på KTHs campus ved Valhallavägen i Stockholm.

Da reaktoren ble satt i drift klokken 18.59 13. juli 1954 var det tolv år etter at Enrico Fermi i Chicago, Illinois i USA for første gang i menneskehetens historie satte igang en kjernereaktor. 

Byggeselskapene, under hva som nå er Q-Husen på KTH-området i Stockholm, begynte arbeidet allerede i 1950. Som en interessant parallell kan det nevnes at Fermis Chicago Pile #1 også holdt til på et universitetsområde, nærmere bestemt på en squashbane ved University of Chigago.

Reaktoreffekten var opprinnelig 300 kW, men ble senere til 1 MW.

Eksterne lenker
 R1 Experimentscen 

Kjernekraftverk i Sverige
Kraftverk i Sverige
Kungliga Tekniska högskolan
Kraftverk etablert i 1954
1954 i Sverige
Kraftverk nedlagt i 1970
1970 i Sverige
Tidligere byggverk i Sverige
Fredsindeks

Fredsindeks eller Global Peace Index er et forsøk på å måle fredeligheten i et land eller region. Indeksen beregnes av The Economist, et internasjonalt panel av fredseksperter fra fredsinstitutter og tenketanker, sammen med Centre for Peace and Conflict Studies, University of Sydney, Australia. Listen ble etablert i mai 2007, og hevdes å være første studiet som rangerer land over hele verden i henhold til deres fredelighet. Studiet er hjertebarnet til den australske entreprenøren Steve Killelea og er hyllet av personer som Dalai Lama, erkebiskop Desmond Tutu, og tidligere president Jimmy Carter. Faktorer undersøkt av forfatterne omfatter interne faktorer som voldsbruk og kriminalitet i landet og faktorer i landenes eksterne relasjoner som militærmakt og kriger. Norge var plassert på 1. plass i 2007, men er nå på 17. plass.

Rangeringen på Global Peace Index for 2020
Jo fredeligere nasjonen er, jo høyere kommer den på rangeringen.

Referanser

Eksterne lenker
 Full tabell med detaljer og historikk – Official Global Peace Index Site

Fred
Christine Colombo Nilsen

Christine Colombo Nilsen (født  30. april 1982) er en norsk tidligere fotballkeeper som fikk ni landslagskamper.

Hun spilte sine barneår for Kambo IL, dernest for Athene Moss fra 1999 som ga sølv i NM i fotball for kvinner 1999, samt  ble i 2001 førstekeeper etter Bente Nordbys avgang. Så fulgte en sesong for Arna-Bjørnar i Bergen der hun erstattet legendariske Reidun Seth og fikk sølv i NM i fotball for kvinner 2002.

I 2003 ble hun solgt til Liungen IF som senhøstes lånte henne ut til Medkila men satt ikke på benken da laget vant finalen i NM i fotball for kvinner 2003. I desember 2004 erstattet hun Bente Nordby som keeper for Kolbotn Fotball Kvinner.

Nilsen var i troppen til EM i fotball for kvinner 2005, men debuterte ikke på A-landslaget før den 11. mars 2006 i en kamp mot Finland, og har til sammen spilt 21 U-landskamper.  Hun var med i troppen til VM i fotball for damer 2007 i Kina, Sommer-OL 2008 i Pnom Penh og EM i fotball for kvinner 2009.

Etter lite spilletid i Kolbotn skiftet hun i oktober 2009 jobb og startet (sammen med Isabell Herlovsen) for franske Olympique lyonnais, som nådde finalen i Mesterligaen i fotball for kvinner 2009/10. Christine var reserve i den kampen.  I 2010 la hun opp for å satse heltid som frisør, men fikk noen kamper høsten 2010 og 2011 for Arna-Bjørnar mens Erika Skarbø lå skadet. Hennes siste kamper i Toppserien 2012 var for Vålerenga Fotball Damer.

Referanser

Eksterne lenker 
 

Norske fotballspillere
Norske damelandslagsspillere i fotball
Spillere under EM i fotball for kvinner 2005
Spillere i VM i fotball for kvinner 2007
Deltakere for Norge under Sommer-OL 2008
Fotballspillere under Sommer-OL 2008
Spillere under EM i fotball for kvinner 2009
Fotballspillere for Medkila IL
Fotballspillere for Kolbotn IL
Fotballspillere for Arna-Bjørnar Fotball
Fotballspillere for Vålerenga Fotball
Fotballspillere for Olympique Lyon
Norske fotballspillere i Frankrike
Personer fra Moss kommune
Norske frisører
Tøkje

Tøkje, eller tøke, er en betegnelse for menneskers bestrebelse på å få jaget husdyr som krøtter og sau inn i et bestemt område eller en innhegning. Ordet er dialektord, som en finner igjen i nynorsk ordtøke (ordtak), og kommer av verbet «å ta» (taka). Kj-lyden er fra den lokale dialekten der ordet fortsatt er i hevd (vestlandsmål).

Tøke kan ellers ha betydningene: a: å ha «vett i skallen» og b: kar til å ha ting i (noe som tar).

Tøkje kan og være en beskrivelse på gjerder og innhegninger man bruker i dette øyemed. Dette kalles også en trø eller et trøe.  Tøkjing skjer i forbindelse med at husdyrene har vært ute på et beite eller gått i fjellet. Formålet med tøkjingen kan være at dyrene skal flyttes, merkes, sorteres eller slaktes.

Landbruk

Ord og uttrykk
Storfallet kraftverk

Storfallet kraftverk er et vannkraftverk i Stor-Elvdal kommune i Innlandet.

Verket startet produksjonen i 1915 og fullstendig ombygget i 1990.

Installert effekt er 2,7 MW på to  francisturbiner. Midlere årsproduksjon er på 9,3 GWh.

Kraftverket utnytter fallet på 71,4 meter i Søkkunda. Myklebysjøen er magasin for kraftverket.

Referanser

Kilder
 
 NVE vannkraftdatabase
 Eidsva energi
 Kiær Mykleby

Småkraftverk i Innlandet
Kraftverk i Stor-Elvdal
Glommavassdraget
Kraftverk etablert i 1915
Kraftverk etablert i 1990
Kiær Mykleby
Charles Friedek

Charles Michael Friedek (født 26. august 1971 i Gießen) er en tidligere tysk friidrettsutøver (tresteg). Han vant VM-gull under VM i 1999 i Sevilla samme året vant han også innendørs-VM. I 2002 vant han sølv under EM 2002 i München etter Christian Olsson.

Referanser

Eksterne lenker 
 

Personer fra Giessen
Tyske tresteghoppere
Deltakere for Tyskland under Sommer-OL 1996
Friidrettsutøvere under Sommer-OL 1996
Deltakere for Tyskland under Sommer-OL 2000
Friidrettsutøvere under Sommer-OL 2000
Deltakere for Tyskland under Sommer-OL 2004
Friidrettsutøvere under Sommer-OL 2004
Deltakere for Tyskland under VM i friidrett 2009
Deltakere under EM i friidrett innendørs 1998
Deltakere for Tyskland under EM i friidrett 2002
Deltakere for Tyskland under VM i friidrett innendørs 1997
Inesa Kravets

Inesa Mykolajivna Kravets (ukrainsk Інеса Миколаївна Кравець, født 5. oktober 1966 i Dnipropetrovsk) er en tidligere ukrainsk friidrettsutøver (lengde og tresteg). Kravets begynte sin karriere som lengdehopper og fikk i 1992 sin personlige rekord på 7,37 og vant en sølvmedalje samme år under OL 1992 i Barcelona. Senere var det som tresteghopper at hun fikk sine største suksesser som blant annet OL-gull og VM-gull samt mange ganger verdensrekord. Hennes personlige rekord er 15,50 fra VM i Göteborg 1995 som ennå er verdensrekorden.

Referanser

Eksterne lenker 
 

Ukrainske lengdehoppere
Ukrainske tresteghoppere
Deltakere for Sovjetunionen under Sommer-OL 1988
Friidrettsutøvere under Sommer-OL 1988
Medaljevinnere under Sommer-OL 1992
Deltakere for SUS under Sommer-OL 1992
Friidrettsutøvere under Sommer-OL 1992
Medaljevinnere under Sommer-OL 1996
Deltakere for Ukraina under Sommer-OL 1996
Friidrettsutøvere under Sommer-OL 1996
Personer fra Dnipro
Fødsler i 1966
Verdensrekordsettere i friidrett
Goring-on-Thames

Goring-on-Thames er en stor landsby og et verdslig sogn i distriktet South Oxfordshire i grevskapet Oxfordshire, England. Den ligger på nordsiden ved elven Themsen, i Goring Gap mellom Berkshire Downs og Chiltern Hills. Den ligger omkring 13 km nordvest for Reading og 25 km sør for Oxford. På den andre siden av elven ligger landsbyen Streatley i Berkshire. De to regnes ofte som tvillinglandsbyer. De er bundet sammen av broen Goring & Streatley Bridge, og har en felles sluse og demning, Goring Lock. De har også felles jernbanestasjon, Goring and Streatley stasjon, som betjener lokaltog mellom Reading og Oxford på Great Western Main Line. 

Som et verdslig sogn er det meste av området landbruk og skog i Goring Gap ved Chiltern Hills. Langs elvebredden er landsbyens boligområde med en hovedgate, noen få butikker, puber og restauranter. Sognekirken er dedikert Thomas Becket. Ved folketellingen i 2011 hadde landsbyen og sognet en befolkning på 4 022 innbyggere, noe som er meget for en landsby.

Historie 
Den anglikanske sognekirken er et normannisk bygg fra tidlig på 1100-tallet. Den er dedikert Thomas Becket, og har et midtskip som ble bygget i de første femti år etter hans død tidlig på 1200-tallet. Klokketårnet ble reist på 1400-tallet og har en ring med åtte klokker, og den eldste av disse er datert fra 1290. Lektorium er utskåret fra treverk  som er tatt fra HMS «Thunderer» (1783), et av krigsskipene fra lord Nelsons flåte ved Trafalgar.

Et nonnekloster tilknyttet augustinerordenen ble bygget på slutten av 1100-tallet med sitt egen klosterkirke tilstøtende til sognekirken St. Thomas's. Nonneklosteret overlevde fra til slutten av 1500-tallet da det ble avviklet i forbindelse med prosessen oppløsningen av Englands klostre, og deretter revet. Fundamentene til klosterkirken, klostergangen, sakristiet og andre deler av klosterbygningene ble arkeologisk utgravd i 1892.

Sommeren 1893 bodde forfatteren Oscar Wilde ved Ferry Cottage i Goring sammen med lord Alfred Douglas. Der begynte Wilde å skrive på sitt skuespill An Ideal Husband hvor det figurert en framtredende figur ved navn «lord Goring». Ferry Cottage ble senere hjem til den pensjonerte Arthur Harris, kommandant av det britiske flyvåpenets bombekommando under den andre verdenskrig. Han bodde der fra 1953 og til sin død i 1984.

Referanser

Litteratur 
 Page, William, red. (1907): Victoria County History: A History of the County of Oxford, 2, s. 103–104.
 Sherwood, Jennifer; Pevsner, Nikolaus (1974): The Buildings of England: Oxfordshire. Harmondsworth: Penguin Books, ISBN 0-14-071045-0, s. 613–616.

Eksterne lenker
 
 
 Visit Goring and Streatley
 Goring and Streatley Amenity Association
 Goring and District Twinning Association 
 Goring Gap News

Landsbyer i Oxfordshire
Byer ved Themsen